**Referat fra årsmøte i Samfunnsviternes fylkesavdeling i
Møre og Romsdal**

*Årsmøtet ble etter avtale med fylkesleder i Møre og Romsdal gjennomført som webinar, ledet av foreningens leder og organisert av sekretariatet.*

Tid og sted: 13. august 2019 kl. 8.30-9.30, webinar
Deltakere: 7 påmeldte medlemmer, hvorav 2 deltok i møtet
Møteleder: Merete Nilsson, foreningens leder
Teknisk opplegg: Jon Eric Melsæter, sekretariatet
Referent: Torun Høgvold Enstad, sekretariatet

**Åpning**

Merete Nilsson ønsket velkommen og forklarte bakgrunnen for at årsmøtet i fylkesavdelingen i avholdes via webinar.

Jon-Eric Melsæter fra sekretariatet forklarte hvordan deltakerne kunne legge inn spørsmål og kommentarer og be om ordet i møtet.

**Sak 1) Valg av fylkesstyre i Møre og Romsdal**

**Forslag til vedtak:** Det sittende fylkesstyret i Møre og Romsdal gjenvelges for perioden ut 2019.

Fylkesleder: Lia Andresen
Nestleder: Anne Lovise Olstad Holen
Styremedlem: Merethe Drønnen

***Vedtak: Det sittende fylkesstyret gjenvelges for perioden ut 2019.***

**Sak 2) Saker til landsmøtet:**

**2.1) Valg av delegater til landsmøtet**

Etter vedtektene har fylkesavdelingen i Møre og Romsdal anledning til å sende to delegater til landsmøtet. Nilsson oppfordret deltakere i møtet til å sende sitt navn inn i chattefeltet dersom de ønsker å være delegat. Ingen medlemmer meldte seg.

**Forslag til vedtak:** Årsmøtet gir fylkesstyret fullmakt til å velge ut delegater.

***Vedtak: Årsmøtet gir fylkesstyret fullmakt til å velge ut delegater.***

Nilsson oppfordret de som i ettertid ønsker å melde seg som delegat, til å melde fra om dette snarest mulig til fylkesstyret i Møre og Romsdal via e-postadressen samfunnsviterne.moreogromsdal@gmail.com, da fylkesstyrene har frist til 3. september med å sende inn navn på sine delegater til sekretariatet.

**2.2) Høring om ny organisasjonsmodell i Samfunnsviterne**

Nilsson innledet om høring om ny organisasjonsmodell i Samfunnsviterne, og presenterte de to alternative modellene som hovedstyret har sendt ut på høring i organisasjonen. Hele høringssaken med tilhørende dokumenter ble sendt ut til alle medlemmer på e-post 7. juni 2019, og alle dokumenter er tilgjengelig på foreningens nettside: <https://samfunnsviterne.no/Om-oss/Landsmotet>.

Fylkesstyret i Møre og Romsdal er høringsinstans, men medlemmer har også anledning også sende inn egne høringsinnspill.

Det fremkom ingen kommentarer til det framlagte forslagene til organisasjonsmodell fra deltakerne på årsmøtet.

Nilsson oppfordret deltakerne til å sende inn sine skriftlige betraktninger rundt de to alternative organisasjonsmodellene i ettertid.

Medlemmer kan sende eventuelle skriftlige innspill til høringsuttalelsen til fylkesstyret på e-postadressen samfunnsviterne.moreogromsdal@gmail.com så raskt som mulig.

Medlemmer kan også sende eventuelle skriftlige innspill direkte til Samfunnsviternes hovedstyre via sekretariatet på e-postadressen landsmote@samfunnsviterne.no.

Både fylkesstyrene og medlemmer har høringsfrist 20. august 2019.

Det er også mulig for medlemmer å kontakte Nilsson direkte om høringssaken på tlf. 940 30 125 eller e-post leder@samfunnsviterne.no.